CELEX: 62010TN0015
Language: el
Date: 2010-01-25 00:00:00
Title: Υπόθεση T-15/10: Αγωγή της 25ης Ιανουαρίου 2010 — Noko Ngele κατά Επιτροπής

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/43
            
         
      Αγωγή της 25ης Ιανουαρίου 2010 — Noko Ngele κατά Επιτροπής
      (Υπόθεση T-15/10)
      (2010/C 161/68)
      Γλώσσα διαδικασίας: η γαλλική
      
         Διάδικοι
      
      
         Ενάγων: Mariyus Noko Ngele (Βρυξέλλες, Βέλγιο) (εκπρόσωπος: F. Sabakunzi, δικηγόρος)
      
         Εναγομένη: Ευρωπαϊκή Επιτροπή
      
         Αιτήματα του ενάγοντος
      
      Ο ενάγων ζητεί από το Γενικό Δικαστήριο:
      
                  —
               
               
                  να αναγνωρίσει ότι το ΚΑΕ δεν έχει αντικαταστήσει το KBA και δεν έχει νομική υπόσταση και νομική προσωπικότητα στο Βέλγιο·
               
            
                  —
               
               
                  να υποχρεώσει αλληλεγγύως την Ευρωπαϊκή Επιτροπή, ένα από τα μέλη της και ορισμένους υπαλλήλους της να καταβάλουν ως αποζημίωση το ποσό των διακοσίων χιλιάδων ευρώ, συν τους νόμιμους τόκους προς 10 % ετησίως από το 1995 και τόκους υπερημερίας·
               
            
                  —
               
               
                  να υποχρεώσει αλληλεγγύως την Ευρωπαϊκή Επιτροπή, ένα από τα μέλη της και ορισμένους υπαλλήλους της να καταβάλουν ως ηθική και ψυχολογική βλάβη το ποσό των πέντε εκατομμυρίων ευρώ συν τόκους υπερημερίας
               
            
                  —
               
               
                  να κηρύξει την εκδοθησομένη απόφαση εκτελεστή παρά την ενδεχόμενη προσφυγή·
               
            
                  —
               
               
                  να καταδικάσει την εναγομένη στα δικαστικά έξοδα αποτιμούμενα σε τριάντα χιλιάδες ευρώ.
               
            
         Ισχυρισμοί και κύρια επιχειρήματα
      
      Με την παρούσα προσφυγή, ο ενάγων ζητεί την αποκατάσταση της ζημίας που υποστηρίζει ότι υπέστη λόγω της αδυναμίας στην οποία περιήλθε να εισπράξει πίστωση που είχε έναντι του «Κέντρου Βιομηχανικής Ανάπτυξης (KBA)» μετά την αντικατάσταση του φορέα αυτού από κοινό ίδρυμα της ομάδας των κρατών ΑΚΕ (Αφρικής, Καραϊβικής, Ειρηνικού) και της Ευρωπαϊκής Ένωσης, ονομαζόμενο «Κέντρο Ανάπτυξης των Επιχειρήσεων (KAE)».